Turboneger under Vikafestivalen 2006
**Vikafestivalen** var en rockefestival som i 2006, 2007 og 2008 ble avholdt på det oppfylte området i Gullsmedvika, rett utenfor Mo i Rana sentrum.

Festivalen oppsto da folkene bak Sjonstock ikke klarte å utvikle festivalen videre på det daværende området, og flyttet den inn til sentrum i Mo i Rana. Beslutningen var kontroversiell. Både vante Sjonstock-festivalgjengere og de lokale i bygda Sør-sjona der festivalen ble arrangert var skeptiske til dette, men etter at lokale krefter dro igang Sjona rockefestival på det gamle festivalområdet ble de også tanken bak Sjonstock videreført.

Festivalsjef var Mads Mjelle, han var også daglig leder i stiftelsen *Kulturapparatet* som sto sam arrangør av festivalen.. Ellers var all drift på frivillig basis. Festivalen fikk i 2008 100 000 kr i støtte fra Norsk kulturråd.

Den 20. desember 2008 varslet festivalledelsen gjennom Rana Blad at festivalen måtte avvikles grunnet økonomiske problemer. Daglig leder Mads Mjelle ble i 2012 dømt for å ha unnalt å forsikre seg om regnskapet for stiftelsen ble ført i henhold til loven.

Vikafestivalen 2006
-------------------

Vikafestivalen 2006 ble avholdt 21.-22. juli. 16 band fra 5 forskjellige nasjoner spilte på festivalen:

|  |  |
| --- | --- |
| * Storbritannias flagg Motörhead (London, England)
* Sveriges flagg Funksnatchers (Umeå, Sverige)
* Norges flagg DumDum Boys (Trondheim)
* Sveriges flagg Funkservice International (Skellefteå, Sverige)
* Norges flagg Turboneger (Follo)
* Norges flagg Ghost Dog (Mo i Rana)
* Danmarks flagg Mew (Hellerup, Danmark)
* Storbritannias flagg Art Brut (Deptford/Bournemouth, England)
 | * Norges flagg Paperboys (Oslo)
* Norges flagg Mira Craig (Oslo)
* Norges flagg Kaizers Orchestra (Bryne/Bergen)
* Sveriges flagg Håkan Hellström (Stockholm, Sverige)
* USAs flagg Brant Bjork and the Bros (Palm Desert, California)
* Norges flagg Marit Larsen (Lørenskog)
* Danmarks flagg Pillow
* Norges flagg Minor Majority (Oslo)
 |

Pressen oppga antall besøkende under festivalen til omkring 12000. Antall personer som faktisk besøkte festivalen var omkring 8000, dersom man trekker fra de som deltok både fredag og lørdag. Avisa Nordland oppga antall besøkende til «rundt ti tusen», og omtalte festivalen i 2006 som «tidenes største rockefestival» i Nordland.

Vikafestivalen 2007
-------------------

Vikafestivalen 2007 ble avholdt 21.-21. juli. Det var til sammen rundt 10 000 besøkende de to dagene.

|  |  |
| --- | --- |
| * Norges flagg Bigbang (Oslo)
* Norges flagg Eva & the Heartmaker
* Norges flagg Karpe Diem (Oslo)
* Norges flagg Superfamily
* USAs flagg Lauryn Hill
* USAs flagg Nebula
 | * Norges flagg Moving Oos (Namdal)
* Norges flagg Satyricon (Oslo)
* Norges flagg Sivert Høyem & The Volunteers (Andøya)
* Norges flagg Morten Abel (Stavanger)
* Sveriges flagg Europe (Upplands Väsby, Sverige)
 |

Vikafestivalen 2008
-------------------

Vikafestivalen 2008, 18.-19. juli 2008.

|  |  |
| --- | --- |
| * Norges flagg DumDum Boys (Trondheim)
* Norges flagg Hellbillies (Hallingdal)
* Norges flagg The Grand
* Norges flagg Haddy Njie (Oslo)
* Norges flagg Lukestar
* Norges flagg Chris Lee (Sandvika)
 | * Sveriges flagg Hellsongs (Göteborg, Sverige)
* Norges flagg Thom Hell (Kristiansand)
* Norges flagg Freak (Hemnesberget/Mo i Rana)
* Norges flagg Mirada (Mo i Rana)
* Norges flagg Real Ones (Bergen)
* Norges flagg Matias Tellez (Bergen)
 |

Referanser
----------

1. ↑  Omstock? ranablad.no 19.01.2006 (besøkt 2. juli 2013)
2. 1 2  Festivalsjef brøt loven Helgeland Arbeiderblad 2. mai 2012 (besøkt 2. juli 2013)
3. ↑  [kulturradet.no/documents/10157/154227/Årsmelding+Kulturrådet+2008 Årsmelding 2008] kulturradet. no (pdf)
4. ↑  Viktor Leeds Høgseth: *Melder oppbud og dermed er en epoke over. Kroken på døra for Vikafestivalen*, Rana Blad, 20. desember 2008, side 16–17
5. ↑  Tidenes største rockesuksess i Nordland Avisa nordland an.no 23.07.2006 (besøkt 2.juli 1013)
6. ↑  10.000 kom til Vika Avisa Nordland 22. juli 2007 (besøkt 2. juli 2013)

Eksterne lenker
---------------

* Vikafestivalens hjemmeside
* Rana blads bildeserie fra festivalen
* Omtale av Mirada på festivalens nettsider[*død lenke*]